Pelaaja-lehden asiakaspalvelu iO Kustantajapalvelut

Puuvillakatu 4 C 4

30100 Forssa puh. +358 3 4246 5361 (ma-pe klo 9-16)

email: asiakaspalvelu@pelaajalehti.com

Pelaaja-lehden huhtikuun numero 210 on viimein ilmestynyt – mutta vain digitaalisena!

Tämä ei ole myöhäinen aprillipila, vaan täyttä totta: koronaviruspandemian aiheuttamien tuotantoteknisten ongelmien vuoksi huhtikuun numeroa ei valitettavasti saatu painettua laisinkaan. Numero on nyt kuitenkin luettavissa verkossa, ja toimituksessa koimme nykyisen maailmantilanteen valossa vain reiluksi tarjota sen kaikille kotioloihin vetäytyneille ilmaiseksi.

Sisällöltään numero ei eroa tavallisesta, painetusta lehdestä, sillä lehteä tehtiin loppuun asti siinä toivossa, että saisimme sen normaalisti ulos. Tarjolla on siis monipuolista ja ajankohtaista luettavaa tälläkin kertaa 68 sivun edestä. Kansien välistä löytyy tällä kertaa muun muassa jättihistoriikki Half-Lifen värikkäistä vaiheista, ensitestit Wasteland 3:sta, Iron Harvestista ja Desperados III:sta sekä useamman keväisen suurjulkaisun arvostelut.

Lehti on luettavissa sekä ladattavissa PDF-muodossa Issuu-palvelusta sekä alle upotetun lukutyökalun kautta. Palautetta digiformaatista tai yleisesti uudesta numerosta voi helpoiten tuoda toimituksen tietoisuuteen suoraan alla olevan kommenttikentän kautta.

Pahoittelemme tapahtunutta suuresti, ja uskomme, että toukokuuhun mennessä olemme löytäneet ratkaisuja tilanteeseen ja voimme jatkaa painettujen lehtien julkaisemista normaalisti.

Mikäli haluat pysyä ajan tasalla pelimaailman kuulumisista, se on mahdollista myös tilaamalla paperisen lehden tulevat numerot täältä!

Pääartikkelit

Arvostelussa Nioh 2

Team Ninjan Dark Souls -haastaja Nioh liikkuu jatko-osassa demonisempaan suuntaan.

Katsaus Half-Lifen historiaan

Half-Lifen paluun kunniaksi pureudumme klassikkosarjan värikkäisiin vaiheisiin.

Ensitestissä Wasteland 3

Ennakkotestissä viime vuosituhannen roolipeliperinteitä vaaliva Wasteland 3.

Animal Crossing: New Horizons

Arvostelussa Animal Crossing: New Horizons, joka ei olisi voinut saapua otollisempaan aikaan.

Arvostelussa